**Norges Realfagsgymnas** (**NRG**) er en privat ungdomsskole og videregående skole med vekt på realfag, matematikk, naturvitenskap, programmering og teknologi. Det er en leksefri heldagsskole som følger offentlige læreplaner, men med ekstra fordypning og egne læreplaner i realfagene, spesielt matematikk. NRG er berettiget til å motta statstilskudd etter friskoleloven. Skolen har et sterkt fokus på teknologi og har integrert programmering i alle fag. Skolen ble startet av gründer og eier Roger Elstad. Oppstarten av skolen skjedde i 2017, med kun én klasse på 8. trinn.

  

I 2021 hadde ungdomsskolen 190 elever fordelt over 8.-10.trinn. På den videregående skolen, som startet opp i 2018 undervises det i klasser både på Vg1, Vg2 og Vg3, alle med fordypning i realfag.

Historikk
---------

Aksjeselskapet Norges Realfagsgymnas AS ble etablert av Roger Elstad i Bærum i 2012, etter modell av Norges Toppidrettsgymnas. Etter flere år med søknader og avslag, godkjente Kunnskapsdepartementet (KD) etableringen av en ungdomsskole i regi av Norges Realfagsgymnas Bærum AS fra høsten 2017. Den videregående skolen startet opp i august 2018, med offisiell åpning ved kunnskapsminister Jan Tore Sanner.

Skolen benyttet først lokaler i Hamangskogen, men etter oppstartsåret, 2017, ble skolen utvidet til å dekke flere skoletrinn. Skolen flyttet da inn i et nyoppusset 5-etasjes bygg, Skytterdalen 6. Det nye bygget i Skytterdalen har større kapasitet, med flere klasserom og et eget kjemilabriatorium.

Høsten 2021 flyttet NRGs videregående skole ut av ungdomsskolebygget i Skytterdalen og inn på Kunnskapssenteret i Sandvika sentrum.

NRG-U
-----

Ungdomsskolen NRG-U startet opp høsten 2017. Allerede etter første semester toppet skolens elever de nasjonale prøvene som best i landet. Også gjentatte ganger scoret best i landet på de nasjonale prøvene.

NRG VGS
-------

Den videregående skolen NRG startet opp høsten 2018. Det er den første og eneste videregående skolen med realfagsprofil som er godkjent etter profilskolegrunnlaget i friskoleloven. NRG gir spesiell studiekompetanse innen realfag, og er støtteberettiget i Statens lånekasse for utdanning på lik linje med offentlige videregående skoler.

Referanser
----------

1. ↑  «Her har elevene ingen lekser». *www.budstikka.no*. 9. oktober 2017. Besøkt 12. februar 2018.
2. ↑  «NTG-gründer vil starte privat realfaggymnas». *www.budstikka.no*. 13. april 2012. Besøkt 19. februar 2018.
3. ↑  «Fikk nei til realfaggymnas». *www.budstikka.no*. 22. august 2012. Besøkt 19. februar 2018.
4. ↑  «Nei til mer realfag». *www.dn.no*. 20. april 2015. Besøkt 19. februar 2018.
5. ↑  «Fikk ja til realfagsgymnas etter fem år». *www.budstikka.no*. Arkivert fra originalen 16. oktober 2018. Besøkt 12. februar 2018.
6. ↑  «Økt satsing på realfag». *www.budstikka.no*. 18. oktober 2017. Besøkt 20. februar 2018.
7. ↑  «Privatskole med vekt på realfag åpnet i Bærum». *www.utdanningsnytt.no*. 27. august 2018. Besøkt 28. august 2018.
8. ↑  «Skole flytter til Sandvika sentrum». *www.budstikka.no*. 19. desember 2020. Besøkt 22. februar 2021.
9. ↑  «Norges beste matematikere». *www.teknamagasinet.no*. Besøkt 21. februar 2018. [*død lenke*]
10. ↑  «Privatskoleelever ble mestere allerede første semester». *www.budstikka.no*. Besøkt 12. februar 2018.
11. ↑  «Bærum fortsatt best i landet - med NRG-U soleklart i toppen». *www.budstikka.no*. 23. oktober 2018. Besøkt 1. november 2018.
12. ↑  «Elevene på denne skolen er best i landet». *www.budstikka.no*. 27. november 2020. Besøkt 22. februar 2021.
13. ↑  «Norges første realfagsgymnas er godkjent». *www.regjeringen.no*. 4. april 2017. Besøkt 19. februar 2018. «Kunnskapsdepartementet har godkjent Norges Realfagsgymnas Bærum AS for inntil 225 elever.»

Eksterne lenker
---------------

* Norges Realfagsgymnas Besøkt 23. november 2021.